· Съобщение за инвестиционно предложение за „Увеличаване на капацитета на съществуваща птицеферма за интензивно отглеждане на бройлери в имоти №№ 431003, 431004, 431007 в землището на с. Дянково, общ Разград, оборудване на нова животновъдна сграда в имот с № 431008 и достигане на общ капацитет на животновъдния обект до 77448 места за птици” 

СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Бореас-2010” ЕООД инвестиционно предложение за „Увеличаване на капацитета на съществуваща птицеферма за интензивно отглеждане на бройлери в имоти №№ 431003, 431004, 431007 в землището на с. Дянково, общ Разград, оборудване на нова животновъдна сграда в имот с № 431008 и достигане на общ капацитет на животновъдния обект до 77448 места за птици” се определя като разширение и изменение на инвестиционно предложение в обхвата на т. 1, буква буква „д” – „интензивно животновъдство (инвестиционни предложения, невключени в приложение № 1)” от Приложение 2 към чл. 93, ал. 1, т. 1 и 2 от ЗООС. 

Съгласно чл. 93, ал. 1, т. 2  на ЗООС инвестиционното предложение подлежи на процедура по преценяване на необходимостта от извършване оценка на въздействието върху околната среда (ОВОС).
Дейността попада в обхвата на т. 6.6, буква „а”  от Приложение № 4 на ЗООС. Съгласно чл. 117, ал. 1 от Закона, експлоатацията на инсталации за категориите промишлени дейности по приложението се разрешава след издаването на комплексно разрешително (КР). 

Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 5695/19.11.2015 г.
Копие на писмото е изпратено в Община Разград, Кметство с. Дянково и ИАОС.
